Kesäloma - Lapland Hotels
Kesäloma (current) Pohjoinen staycation
JONKA MUISTAT IKUISESTI
Ota Lapin rauhallisimmat ja turvallisimmat kohteet kokemuslistallesi
Nauti maailman puhtaimmasta ilmasta pohjoisen tuntureilla
Syö ja elä puhdasta luontoa. Käy kalassa, marjasta. Rikastuta mieltäsi.
Nauti kesästä kaupungeissa pohjoisen mystisyyden mausteilla
Suomi pienen seurueen tai perheen roadtrippinä - Kesäpassilla 6. yö maksutta
Maisemavaihdoksia pyöräillen sekä kaupungeissa että Lapissa
Kesätarjoukset Lomaideat
Avoimet hotellit
Koronainfo Europcar
Nauti lomastasi hetki pidempään tai käy itsellesi tärkeimmissä paikoissa kesällä ja ruskalla. Yövy Lapland Hotels -ketjun hotelleissa viisi yötä 26.6.–27.9.2020 välisenä aikana, saat kuudennen maksutta. Vapaayön voit käyttää vuoden 2020 loppuun mennessä.
Kesäpassin saat ensimmäisen majoittumisen yhteydessä hotellin vastaanotosta. Täyttynyt kesäpassi oikeuttaa yhteen vapaayöhön kahdelle henkilölle aamiaisella standard-huoneessa vapaavalintaisessa Lapland Hotels -hotellissa. Vapaayön voit varata numerosta 016 3232 myyntipalvelustamme tai suoraan valitusta hotellista. Täyttynyt kesäpassi tulee luovuttaa hotellin vastaanottoon sisäänkirjautumisen yhteydessä.
Kesäpassileimaan oikeuttavat vain Lapland Hotelsin omasta varuskanavasta varatut huoneet osoitteesta www.lapandhotels.com tai puhelinmyynnistämme. Muista varauskanavista varatut huoneet sekä matkanjärjestäjän kautta tehdyt huonevaraukset eivät oikeuta kesäpassileimaan.
#blog NÄIN LÖYSIN POHJOLAN KESÄN
Elä koko loma
puurajan yläpuolella
Loma puurajan yläpuolella
Pallastunturit - jo nimi kuulostaa poikkeuksellisen hyvältä. Tunturiin nouseva tie kiemurtelee jokien ja vanhojen metsien lomassa ja löytää lopulta viimeiseen nousuun puurajalle. Tunturit ottavat vastaan hellään syleilyyn. Sen tuntee, kuinka vahva tuntureille kutsuva voima on. Yli 400 metrissä merenpinnan yläpuolella näen taivaanrannan ja ilta-auringon värit. Vasta lomani lopulla suuntaan taas metsien suojaan.
Juo puhdasta tunturien vettä
Mielen rauhoittumista parhaimmillaan on katsoa Vatikurun solisevan suurilta tuntureilta ja välkehtivän kesän auringonpaisteessa. Puhdas lähdevesi pulppuaa pakooon arktisen kivimassan sisältä. Kuksassa vesi on jääkylmää, juuri sellaista kuin aina puhutaan tunturipurojen raikkaudesta. Pullotan vettä termariini, missä se pysyy kylmänä, jotta voin juoda sitä illalla saunan jälkeen.
Vaella lähipoluilla – huiputa Taivaskero
Pallaksen upeuden löytää lähikeroilta, tuntureilta. Polut lähtevät hotellin pihasta ja suuntaavat joko pidemmälle eteläisimmille tuntureille tai vajaan 10 kilometrin lenkkeinä lähihuipuille. Kesän mieleenpainuvin hetki on katsoa keskiyön aurinkoa Taivaskeron huipulla, 809 metrin korkeudessa, jonne kulkee leveä polku.
Laske keskiyön auringossa
Tänä vuonna Pyhäkurussa voi laskea vielä juhannuksenkin jälkeen. Tarkista ajantasainen tilanne hotellilta. Kurussa kannattaa kuitenkin noudattaa erityistä varovaisuutta, sillä alue on jyrkkä ja kivinen. Tämä haastava kokemus on laskukansan taitavimmille. Kokemus kuitenkin vailla vertaa Suomenkin mittakaavassa
Sauno omassa rauhassa ja ui tunturipurossa
Vatikurun sauna on 'aaaaaaah'. Sata metriä hotellin etuovelta tunturipuron varrella lepäilee ilta-auringossa Vatikurun rantasauna. Pienen puutalon seiniä on kevään paahtava aurinko polttanut, mutta puron vesi ei siltikään ole lämmennyt. Omassa saunassa ja takalla varustetussa pukuhuoneessa vietin itse tunnin - jo se aika vei minut täysin eri maailmaan. Hiljainen tunturituuli, tunturimaisema ja kirkasvetinen Lapin puhdas vesi. Sauna oli varattavissa hotellin vastaanotosta 45 € tuntihintaan.
Korona-ajan huomioita hotellista
Hotellihuoneiden siivousta ja desinfiointia lisätty
Aamiainen takeaway -tyylisesti aamulla hotellin vastaanotosta
Illallinen mahdollista nauttia rauhallisessa ravintolassa
Tunturissa mahdollista olla kohtaamatta ketään koko päivän aikana
Yksityissaunassa omalla porukalla
Pallas & blogi kuvin
Kuvia Pallaksen tuntureilta ja reissuilta
Blogi 1 kuva 2
tunturimaailmaan
Pyöräile tunturimaailmaan Ylläksellä
Pyöräilyn isosti tuntureilleen tuonnut Ylläs on kohteena aktiivieläjälle aivan huikea kohde. Itse olen vasta viime vuosina löytänyt monipuoliset polut, reisissä polttavat ylämäet ja pari kertaa on tullut testattua alamäkihurmaakin. Maastopyöräilyyn tuo yli 200 kilometriä reittejä on suurinpiirtein sama kuin talvella huollettujen latujen määrä. Pyörän retkille sai varattua hotellin vastaanotosta heti aamujoogailun jälkeen.
Hengähdä kesä omassa saunassa
Lomalla parasta on rauha. Itse olen löytänyt tuon tunteen tunturissa upeilla poluilla ja maisemien äärellä, mutta viimeinen rentoutus saapuu saunaan lauteille noustessa. Omassa huoneistossa kiukaan saa päälle ajastuksella vaikka aamulla tunturikierrokselle lähtiessä. Jounin kaupalta voi käydä kävellen hakemassa Ylläkselle tehtyjä saunajuomia. Yleensä istun katsomassa hiljaista metsää jälkihiessä huoneiston parvekkeella. Elämä hymyilee rauhallisuudessa.
Pohjoisen parhaille burgereille
Sitä kun polkee ja kiertää tuntureita päivän, ei grillimakkarakaan aina ole riittävä välipala. Ylläksellä on ehdottomasti yksi Suomen rennoimmista burgeripaikoista ja se kilpailee heittämällä pohjoisen burgeritittelistä. Meikäläisen ehdoton suosikki on Sallan Villiporosta ja kuusenkerkkämajoneesista jymäytetty burger. Kylkeen kylmä kokis ja sitä olisi valmis nousemaan huipulle taas. Siistiä on myös se, että burgerit voi hakea huoneistoon - tai istua aurinkoterassilla paahteisessa lämmössä. On siinä joskus tietty ollut vähän viileämpikin.
Well Kitchen & Northern cafe
Ratsasta yöttömässä yössä
Leffoissa aina ratsastetaan auringonlaskuun hiekkarannalla. Mutta koska Ylläs ei ole Kreikka vaan paljon parempaa, voi yöttömässä yössä lähteä jängille ja avoimille tuntureille hevosella. Sitä lähestyy luontoa jotenkin ihan eri tavalla, kun alla on luonnon oma kappale, joka tarkkailee ympäristöään huomattavasti tarkemmin kuin mihin itse kykenee. Se keinunta ja varmuus, kun nousemme ylös mäkistä harjannetta on huikea tunne. Suosittelen ehdottomasti kokeilemaan!
Retket alkaen 53 € / hlö.
Mahdollisuus majoittua huoneistossa hotellihuoneen sijaan
Mahdollisuus valmistaa ruoat omassa huoneistossa
Kylässä useita takeaway mahdollisuuksia
Maastopyörät desinfioidaan jokaisen käytön jälkeen
YÖVY YLLÄKSELLÄ
Ylläs & blogi kuvin
Katso kuvia Ylläksen reissuilta
Blogi 2 kuva 2
Suurtuntureiden
kalaparatiisi
Kilpis – suurtuntureiden kalaparatiisi
Vaikka jäisit tuntureilla kalasaaliitta, pohjoisen kirkkaat ja jääkylmät purot sekä taivaita hipovat tunturit saavat kuulijan hiljaiseksi. Olen käynnyt usealla joella sekä järvellä ja sen hetkisestä omasta mielentilasta riippuen saaliit ovat olleet joko upeita tai todella vähäisiä. Joskus olen liiaksi keskittynyt ihastelemaan, kun sadekuuro viistää pahtaista tunturia. Kokemus on sinänsä kaikille sama, sillä voit valita paikaksi tien lähellä olevan ottipaikan vaikka perheen pienempien kanssa, tai lähteä aidon kalastuskokemuksen perään erämaahan. Tammukka ja rautu tunturin puhtaissa vesissä on parasta kalastettuna ja sen jälkeen nuotiolla paistettuna.
Se tunne, kun kopterin jalakset irtoavat maasta ja suuntana on erämää, on jotenkin utopistinen. Alapuolella et näe enää puita, pelkkiä järviä ja suuria kivisiä tuntureita. Suunta on pohjoisen tuuliin. Voit lähteä patikoimaan yhdensuuntaisesti joko kopterin viedessä tai hakiessa tai pakata kalastusvehkeet reppuun ja suunnata erämaajärvelle. Kopterilennot alk. 100 € / suunta / hlö. Varauksen voit tehdä joko hotellin vastaanotosta tai suoraan kopterifirmalta.
Kilpisjärvellä suurtunturialue on varsin laaja ja ottipaikkojen tunteminen helpottaa kalastamista aivan älyttömästi. Tuntureilla ollaan liikuttu paljon Villen kanssa, joka on lapsenomaisen innon ja järkähtämättömän kokemuksen kombinaatio. Jos tuntuu siltä, että opas tunturien kalavesiin olisi tarpeen, soitahan Villelle!
Iltasoudut Kilpisjärvellä
Auringon valo pehmenee kohti iltaa ja tuuli tyyntyy järvelläkin. Jo useampana vuonna olen pitänyt perinteenä lähteä edes yhtenä iltana Kilpisjärvellä vietetyn loman aikana soutamaan järvelle. Hotellin vastaanotosta avaimet haettuani lämpöä oli lähes parikymmentä astetta ja aurinko loimotti Norjan vuorien yllä. En ottanut kovinkaan pitkää retkeä vaan menin puoleen väliin järveä, nostin airot veneeseen ja vain ajelehdin. En kyllä mihinkään liikkunut, kun ilmakaan ei liikkunut. Edelleen muistan kuinka upean värinen Saanatunturi oli illan valossa.
Instagrammaajan elämysmaa
Onhan se totta, että kesälomareissulla on hauska testata omaa tarinankerrontakykyä. Sen laatuun auttavat maisemat, jylhät tunturit ja Norjan vuoristot. Jo pelkästään muutaman kilometrin kävely Saanan juurelle antaa instagrammaajalle kuvauspaletin, joiden hyödyntäminen on enää itsestä kiinni. Kilpisjärvi on kuvauksellisesti Suomen Lofootit!
Yövy avotunturissa
Kerran kun lähtee tunturiin, sieltä on vaikea pysyä poissa. Olen usein pakannut reppuun varusteet yhdeksi yöksi yöksi ja painellut hieman pidemmälle patikalle. Useimmiten, ihan kantamuksista johtuen, olen valinnut Metsähallituksen autiotuvan. Muutaman kerran olen napannut mukaan reppuun teltan ja valinnut jokamiehenoikeuden mukaisesti paikan sopivammalta sijainnilta retkeeni nähden. Kumpi tapa vain, olen joka kerta haltioitunut siitä aamuhetkestä, kun kahvi on valmista ja nautiskelet sitä edelleen makuupussissa ihaillen edessäsi aukeavia suurtuntureita.
Tutustu erämaahan
Huiputa Saana
Kilpisjärveltä ei voi lähteä takaisin kotiin huiputtamatta Saanaa. Uusista kiviportaista koostuvat retkeilyreitti lähtee Mallan luonnonpuiston pysäköintialueelta ja on pituudeltaan vajaa 10 kilometriä. Nousua tulee toki paljon enemmän, mutta välietapit ovat huikeita evästelyyn ja maisemien katseluun. Mättäällä on tullut joskus otettua päiväunetkin.
Ruoan valmistus omassa huoneistossa
Helikopterissa vain oma ryhmä, max. 5 henkilöä
Avotunturissa maailman puhtainta ilmaa
Retkeilyreiteillä ei tungosta
Varaa yö Kilpisjärveltä
Kilpis & blogi kuvin
Kuvia Kilpiksen lomalta
Blogi 3 kuva 2
Mökkeilyä keskellä
Mökkeilyä keskellä Rovaniemeä!
Usein sitä ajattelee, että kaupunki ja perinteinen hotellihuone kuuluvat yhteen. Lappi tekee tässä onneksi poikkeuksen, sillä Kemijoen rannalla, Ounasvaaran hiihtokeskuksen juurella, kesästä pääsee nauttimaan kuin siitä kuuluukin. Voi elää kuin paikallinen, mutta kuitenkin pihapiirissä, jossa ei tarvitse kastella kukkia tai tonkia perunamaata. Tämä kesä on hieman poikkeuksellinen kaiken osalta, myös tulvan joka alkukesästä on putsannut kaupungin rantoja. Pihapiirissä oleva suuri kesälaituri sekä kaupungin ykkös kesäterassi Kesärafla Sauna pääsevät availemaan paikkojaan vasta heinäkuussa, mutta sen jälkeen kesäelämä vasta kohdillaan onkin. Beachpeliä aamupäivästä, uinnin kautta fillareille ja vaikka pyöräillen joulupukin luo? Täydellistä elämisen kesää!
Miksi napapiiri on niin ihmeellinen?
Joka kerta, kun olen hypännyt maahan kirjatun Napapiirin linjan yli, alkaa suonissa virtaamaan arktisempi veri. Erikoista, eihän se ole kuin puolen metrin askel, välillä toki loikka. Napapiiri on henkinen paikka, ei se fyysisiltä olomuodoiltaan ole ehkä kovin ihmeellinen, eihän tuo sama Napapiirin viiva Rovaniemen länsipuolen metsissä kulje. Mutta Joulupukin Kammarin vieressä olevan henkisen rajan ylittäminen on traditio, jota miljoonat ihmiset ympäri maailmaa haluavat kokea. Eivät he kai voi olla väärässä, että jokin taika siinä on? Toki taianomaisesti, Napapiirillä aurinko pysyy horisontin yläpuolella kesällä vain yhden yön ja kaamoksen aikaan se pysyy kokonaan horisontin alapuolella vain päivän.
Morota poroja!
Cityporot - ihan kuin ne ymmärtäisivät kuinka fotogeenisiä hn ovat. Koko kesän Rovaniemellä pyörii uimarannoilla, keskustan kaduilla, pyöräteillä ja talojen pihoilla poroja syömässä vihreää ruohoa. Ja näyttämässä mallin lahjojaan. Joka tapauksessa porojen läsnäolo kesäpäivässä tuo jotain hauskaa twistiä kaikkeen tekemiseen. Ei tarvitse todellakaan lähteä porofarmille tuijottamaan kavereita aidan taakse, vaan pyörälenkki kaupungille käy porobongauksesta.
Uintia Enontekiöltä laskevassa Kemijoessa
Suoraan Lapin tuntureilta laskeva Kemijoki on arktinen virta. Riippuen kesästä ja paikasta, veden lämpötila voi pysyä hyvinkin maltillisena. Helteisenä päivänä uinti joessa virkistää upeasti. Rovaniemen uimarannat ovat siitä mielenkiintoisia, että joella ne ovat pääsääntöisesti hienoa hiekkaa ja hiekkasärkkää, josta pulahdus tumman puhtaaseen veteen käy jotenkin tosi aidosti.
Ounaskosken uimaranta Rovaniemen keskustassa on ehdottomasti kaupungin suosituin ranta, ja pyöräilymatkan päässä löytyy myös siisti Ounaspaviljonki. Jos haluaa pois kaupungin hälystä, joka toki on hyvin minimaalista, ja on mahdollisuus auton käyttöön tai pitkät pyöräretket eivät pelota, kannattaa suunnaksi ottaa Norvajärven uimaranta reilut 15 kilometriä pohjoiseen Rovaniemen keskustasta.
Jarrut lujille Oukulla!
Hiihtokeskus sanana saattaa kuulostaa siltä, että sen hissit eivät pyörisi kesä aikaan. Toisin kuitenkin on Rovaniemellä. Aivan keskustassa sijaitsevat Ounasvaara on upea luontokohde niin lenkkeilijälle, frisbeegolffaajalle kuin etenkin pyöräilijällekin. Hiihtokeskuksen kesätoiminta käynnistyy lumien sulettua ja hissit alkavat kuljettaa fillaroitsijoita vaaran huipulle. Olen harrastanut alamäkiajoa vähemmän, mutta koko vaaralta aukeaa upeat polut monien kymmenien kilometrien päähän, joilla pyöräily pohjautuu enemmän polkuajoon. Vaikka sääsket ahdistaisivat henkisesti, ei fillaroinnissa niistäkään ole haittaa! Hiihtokeskukselta saa pyöriä vuokralle ja opastusta alamäkipyöräilyn saloihin. Erikoista lajissa on se, että yht´äkkiä huomaa sen vievän poluille joka päivä!
Korona-ajan huomioita majoituksesta
Hotellialue koostuu pelkästään paritaloista
Ruoan valmistus mahdollista omassa huoneistossa
Kaupungissa paljon takeaway mahdollisuuksia (KY pizza, kinkit jne.)
Hiihtokeskuksen välinevuokrauksessa korona otettu vahvasti huomioon
Kaupungissa et tarvitse julkista liikennettä
Varaa yö Rovaniemeltä!
Rovaniemi & blogi kuvin
Kuvia Rovaniemen upeasta kesästä
Blogi 4 kuva 2
Inarin roadtrip
Ympäri Inarin
Saariselkä, Inari, Inarijärvi, Lemmenjoki, Sevettijärvi. Koko Suomen upein kaira autokierroksen päässä. Oma roadtrip tunturialueella on upea kokemus ihan kenelle vaan. Olen ajellut pitkin Inarijärveä useana kesänä veneellä, mutta jokin aika sitten otin tehtäväkseni pyöriä vielä hieman pohjoisempana ja etsiä ainutlaatuisinta maailmaa, jota Inari tarjoaa. Omia suosikkejani oli heittämällä Pulmankijärvi, jonne pääsi autolla läpi upean tunturiylängön. Samalla reissulla löysin Tenojoen.
Toisena suosikkina, ei ehkä tunturien maisemille kilpailleena, mutta tunnelman osalta ehdottomasti oli Sevettijärvi, joka on Suomen kolttakulttuurin keskus asukasmääränsä ja kulttuurin säilymisen puolesta. Paikka löytyy Näätämöön ja Norjan Kirkkoniemeen johtavan tien varrelta. Samalla vietin yön Kaldoaivissa, joka on Suomen laajin erämaa-alue. Alueelle pääsee suhteellisen helposti tieltä ja tunturierämaan maisemat ovat ehdottomasti vaivan arvoisia.
Oman huoneistoni herra
Parasta pohjoisessa on se kun ei tarvitse välittää kenenkään muun aikatauluista. Saunan saa lämpiämään silloin kun sen itse haluaa ja porogulassin voi laittaa liedelle porisemaan vaikka pidemmäksikin aikaa. Kaikki on itsestä kiinni. Jotenkin sitä oppii nopeasti siihen elämäntyyliin, että voi vain olla. Aurinkokin kun paistaa yötä päivää, huomaa pian ettei katso enää kelloakaan. Kunhan ehtii hotellin aamiaiselle. Vaikka itse olen kyllä joinain aamuina itse tehnyt porocarpacciot ja omeletit keittiössä itse aamun ihaniin hetkiin.
Etsi kultaa kultasi kanssa
Vaikka kulta olisi kainalossa, kullan etsiminen voi olla elämys. Nimistöön ja kullankaivuun historiaan paneutuminen vie koko tekemisen täysin seuraavalle levelille. Yhä tänäkin päivänä porukka matkaa Lappiin etsimään kultaa ja välillä löydöt ovat huomattaviakin. Oli kullankaipuu sitten isompi tai pienempi, vaskoolin saa käteen ja kulttuuriin pääsee tutustumaan Saariselällä sekä kullanhuuhdonnan kotiseudulla, Lemmenjoella.
Yö metsässä
Yksi pohjoisen ainutlaatuisimmista jutuista on tänä kesänä koettavissa Saariselällä! Aivan kansallispuiston vieressä olevalla järvellä kelluu tyynessä kesäsäässä lasinen igloo. WOW. Omalla terassilla varustettu paratiisi vetten päällä. Yöpyminen igloossa on tullut testattua vain talvella, mutta pimeällä revontulten taivaan alla kokemus oli maaginen. En epäile hetkeäkään, etteikö sama toistuisi lintujen ja eläinten nautiskellessa kesäisestä yöstä Saariselällä. Sänky igloossa on parasta - ei siinä tietty suuresti muuta olekaan. Integroitu musiikkijärstelmä mahdollistaa parhaan aamusoittolistan käynnistämisen ja pieni keittiö kahvien keittämisen. Mikä ihana aamu ja yö!
Toinen mistä ollaan tosi innoissaan, on toiselle reunalle järveä sijoitetut tentsilet, eli puuhun kiinnitetyt teltan ja riippumaton välimuodot. Pihalla on huussi ja tulistelupaikka, mutta ideahan on nauttia ulkona nukkumisesta - itse nukun näissä melkein kellon ympäri. Tentsilessa on "sadekatos", joka estää sadekelillä kastumisenkin. Itselleni on osunut aina superhyvät kelit, mutta joskus toivoisin, että voisin kuulla pisaroiden putoilevan kangasmaastoon koko yön. Millaisessa rauhallisuudessa aamulla heräisin?
Molempia majoituksia voi varata puhelimitse Lapland Hotels Riekonlinnasta!
-Mahdollisuus majoittua huoneistossa hotellihuoneen sijaan
Kullankaivuu tapahtuu vain omassa ryhmässä
Igloot ja tentsilet desinfioitu ennen luovuttamista uudelle käyttäjälle
Varaa yö Saariselältä
Saariselkä & blogi kuvin
Saariselkä ja kesä kuvin
Blogi 5 kuva 2
Golfia Suomen upeimmalla
Golfia Suomen ainutlaatuisimmalla kentällä
Golfkenttien kiertäminen on ollut monesti kesäohjelmassa, kun perheessä joku on intoutunut kesän kynnyksellä suorittamaan greencardin. Itse olen useimmiten istunut vain kyydissä reissuilla, mutta hypännyt sopivan paikan tullen luontoon tai frisbeegolfin pariin. Levin kentällä on itse tullut lyötyä palloja rangella ja nautiskeltua tunturimaisemista. Muut ovat käyneet pelaamassa täyttä kierrosta. Aina on tullut mietittyä millasita olisi golfata keskiyön auringon alla? On sitä joskus kuullut kuinka kentällä tulee vastaan esimerkiksi poroja, palloja varasteleva kettu tai vaikkapa hiiripöllö poikasineen.
Frisbeegolfia tunturin huipulla
Aamut ovat olleet melkein upeimpia käydä kiertämässä frisbeegolfkenttiä Levillä. Ei sillä etteikö illatkin olisi puhutelleet, taivaanrannassa kun aukeavat Pallakset ja Ylläkset. Mutta aamun heleässä valossa ja pehmeässä tuulessa on ollut jotain hauskaa. Neljä eri kenttää, kaikki eri vaikeusasteisia. Vaativin, eli tunturia vähän ylös-alas nouseva kenttä on silti suosikkini, koska siinä tunturiin tulee oikeasti lähdettyä. Pari instagram-kuvaa on tullut sitten otettua tuolla huipun kentällä, jota on voinnut kiertää useamminkin ja "paras kolmesta kierroksesta" taktiikalla kavereiden kanssa.
Frisbeegolf-kenttä
Reidarin kämpillä
Jos Lapista pitäisi valita yksi kulttuurikohde, missä vierailla, se olisi ehdottomasti Reidar Särestöniemen museo parikymmentä kilometriä Leviltä etelään Ounasjoen rannalla. Vaikka paikka lumoaa jo itsessään, avautuvat Reidarin teokset vanhoilla hirsiseinillä ennennäkemättömällä tavalla. Kaikki ne värit ja rouheus - jotenkin sitä tajuaa mistä runsaus on lähtöisin, kun seisoo pihalla virtaavan joen äärellä.
Särestöniemimuseo
Yhden päivän aktiivirundi
Loman kolmantena päivänä, heti kun on saanut rauhoituttua ja kierrettyä kaikki pakolliset, oli fiilis että nyt tulee ottaa päivästä irti kaikki. Joten lähdin aamusta aikaisin liikkeelle, vuokrasin kyläfillarin ja kävin kiertämässä tunturin. Palasin kylään, kävin hakemassa takeaway kahvin ja aamiaisen ja söin ne auringonpaisteessa joen rannassa. Vaihdoin vaatteet ja hyppäsin Pohjois-Euroopan suurimman seikkailupuiston vietäväksi. Kiipeilyä ja fyysisen kantin testausta. Muutaman tunnin jälkeen ei kädet enää antaneet pitää kiinni kapuloista.
Seuraavaksi jatkoin gondoliin, joka vei Levitunturin huipulle. Sieltä patikoin tunturia pitkin Levi Summitiin, josta nappasin kesäkelkan ja suhasin sillä takaisin alas kylään. Kun laskee mäkeä alas jopa 50 kilometriä tunnissa, tuntee maiseman vaihtuvan. Päivän päätteeksi ajattelin suuntaavani vielä Immeljärven rannasta löytyvään Saunabaariin ja baarin asiakkaille tarkoitetulle uimarannelle. Aktiviteettirundi - täydellinen.
Tee poronkäristystä huoneistossa
Yhdessä tekeminen on hauskaa. Samoin kokkailu ihan itsensä ja punaviinilasin kanssa. Levin keskustassa sijaitsevissa huoneistoissa on tullut tehtyä niin texmexiä kuin suomalaisia lihapulliakin, mutta kyllä poronkäristys on vuosien saatossa noussut ehdottomaksi suosikiksi. Homma menee niin, että käyt hakemassa vaikka LeviMarketista paistikäristystä, voita (tai jos haluat testata, kokeile poron kuuta), puikuloita, puolukoita, sokeria, olutta, suolaa ja pippuria. Ruskista liha kohmeisena, vähän kerrallaan kuumassa kattilassa. Lisää tarvittaessa nokare voita tai poron kuuta. Hauduta lihaa vähintään tunti. Kiloon käristyslihaa menee vajaa puoli litraa vettä, 50 grammaa rasvaa ja pari teelusikallista suolaa. Puolukat kannattaa hieman sulattaa ja lisätä sokeria. Perunamuusi ei tarvitse olla kovin sileää, vaan siitä tulee rouheampaa, kun rikkoo perunat haarukalla, lisää voin ja sopivan määrän maitoa.
Mahdollisuus valmistaa huoneistossa omat ateriat
Levin Golf ottanut huomioon koronan lähtöjen jäsentämisessä ja aikataulutuksessa
Frisbeegolfissa mahdollista pelata vain omassa ryhmässä
Museoissa noudatetaan rajoitettuja osallistujamääriä
Varaa yö Levillä
Levi & blogi kuvin
Kesä ja Levin loma
blogi 6 kuva 2
Ulkokulttuuria ja
Ulkokulttuurin kehto - Tampere
Jo Pyynikki tekee Tampereesta kulttuurisesti kiinnostavan - siellä kävellessä tajuaa kuinka sen syke tarjoaa siellä asuville että siellä kävijöille paloja kullankimalteisista hetkistä. Pyynikki on Tampereen oma keskusmetsä ihan kuten Central Park on New Yorkille keskuspuisto. Pyynikin kaupunginosa kietoo käsivartensa korkealla moreeniharjun laella humisevan mäntymetsän ympärille, ja metsän siimeksessä on upeita lenkkipolkuja sekä henkeäsalpaavan kauniit maisemat yli järvien aina naapurikuntiin saakka.
Parhaimman kesäpäivän juurikin Pyynikillä on tullut vietettyä kaupungin varmastikin yhdellä suosituimmista hiekkarannoista. Meillä oli leiri koko päivän aurinkovarjon alla ja siitä käytiin tekemässä pieniä retkiä muun muassa munkkikahveille Pyynikin näkötornille, kun osa porukasta halusi jäädä pulikoimaan. Yhden kaverin kanssa käytiin iltapäivästä pelaamassa minigolfiakin ja haettiin laatikollinen jäätelötuutteja kaupasta kylmälaukkuun ja yllätettiin ystävät. Oli helteinen päivä ja pyyhkeet taiteltiin vasta alkuillasta, kun päätimme suunnata vielä terassille keskustaan.
Alex Mazurov / Visit Tampere
Laura Vanzo / Visit Tampere
Mauillisesti ykkönen
Viime vuosina Tampereen ruokakulttuuri on noussut suureen arvoon. Kyse ei ole pelkästään Tampere-herkkujen tarjonnasta vaan monipuolisuudesta ja laadukkuudesta. Kaupungissa kannattaa ehdottomasti kokea C, Kajo, Bertha, jättimäinen kesäkeidas Periscope, Sitko ja Huber.
Kaupungin take away -tarjonta on nyt monipuolisempaa ja tasokkaampaa kuin koskaan aikaisemmin. Ravintolakattauksesta löytyy nautittavaa niin lounaalle, illalliselle, kuin piknikillekin – joko noutoruokana tai kuljetettuna suoraan hotellille.
Saunoen koko kesä
Suomessa saunabuumi on viime vuosina noussut entistä kovemmaksi. Olen kohta kymmenen vuotta kierrellyt Tampereella aina saunojen perässä ja tässä ehkä oma suosikkilistaukseni. Suosikkeja on varmaan kaikilla ja eri järjestyksessä mutta mitäpä mieltä näistä? Lähdetään liikkeelle hotellista, sillä Lapland Hotels Tampereen kattosaunakerros on antanut lomalleni aina syvyyttä. Ei siellä uimaan pääse, eikä tilaamaan drinkkejä saunabaarista, mutta kattojen yllä vilvoittelu pitkän ulkoilupäivän jälkeen, suoraan huoneessa jalkaan vedetyt släbärit ja pehmeä kylpytakki. Luksusta jota lomailussa ja saunomisessa arvostaa.
Mutta kun astuu kaupungille, saunoja tulee vastaan enemmänkin. Ykkösenä itse pidän Rauhanniemen kansankylpylää, jonka saunat ovat kulttuuria täydessä tamperelaisessa mittapuussa. Myös merelliset silokalliot ja sinisenä siintävä järvimaisema. Aah mikä rauha.
Tampereen oma "Löyly" on myös supermielenkiintoinen kokemus. Tampereen paraatipaikalla Laukontorin rannassa sijaitsevassa, ympäri vuoden auki olevassa Kuumassa on kaksi saunaa ja löylyistä pääsee pitkällä loikalla suoraan Pyhäjärveen.
Sitten sauna, jonka kaikki tuntevat. Nimittäin Rajaportin sauna Pispalassa aloitti toimintansa vuonna 1906 ja on Suomen vanhin edelleen toiminnassa oleva yleinen sauna. Koko paikka on lähestulkoon entisessä asussaan ja siksi selkeästi supersuosittu. Koko paikan ideana on massiivinen kertalämmitteinen kiuas, jonka yli tonnin painoiset löylykivet lämmitetään metrin haloilla punahehkuisiksi.
Yksi siisteimmistä on Tohlopin tynnyrisauna, joka lämpeää kesällä pari kertaa viikossa. Uimarannan vieressä oleva tynnyri on samalla mukavan boheemi, että tunteeltaan kuin se olisi tehty juuri siihen paikkaan. Vaikka onkin pyörillä. Luonto näyttäytyy tamperemaisesti täälläkin todella suomalaisena. Ehdoton ylävitonen!
Aamiainen pöytiin tarjoiltuna
Ravintolassa erityiset toimenpiteet puhtauden ja hygienian osalta
Kaupungissa erinomainen takeaway -ruokailumahdollisuus
Hotelli keskellä kaupunkia, joten julkisiin liikennevälineisiin ei tarvetta
Varaa yö Tampereella
Elämää merta katsoen
Meri ja raikkaus - osa suolaista Helsinkiä
Helsingin elämää ja siellä viihtymistä reunustaa sinisenä kimmeltävä meri ja sen suolainen tuuli. Merellä vietettyyn aikaan on aina kuulunut puhtaus ja raikkaus. Hypättyäni pieneen busteriin ja suunnistettuani mökkisaareen, olen tiedustellut mahdollisuutta päästä saunaan ja jälkilöylyihin tuoksuttelemaan merta.
Bulevardilla olen joskus onnistunut saamaan tuosta fiiliksestä kiinni. En aina, mutta sitäkin tunnetta on upea metsästää. Olen lämmittänyt hotellihuoneen saunan ja ottanut pitkän löylyn. Kylmä suihku on toiminut uintina. Olen astellut huoneen terassille, josta näkyy koko Helsingin kattojen yli ja antanut mereltä puhaltavan tuulen viedä ajatuksen toisiin maisemiin. Lokit huutavat ja tuulenpuuskat saavat hien kuivumaan. Olen etäisesti merellä, mutta oikeastikin hyvin lähellä lainehtivaa siintä. Pienenä lisämausteena olen joskus napannut mukaan respasta Lumenen hyvinvointipaketin, jossa on ollut muun muassa jääkaappiin sijoitettavat kylmäkivet ja ihoa huoltavia voiteita. Illalla ottaessani oluen jääkaapista ja vielä istuessani terassilla, on tuntunut kuin olisin ollut lomalla jo pitkään.
Julia Kivelä / Visit Finland
HILJAISELLE SAARELLE ILMAN VENETTÄ
"Vattuniemen eteläkärjessä, Lauttasaaressa sijaitsevalle Sisä-Hatun saarelle johtaa kaistale, joka on näkyvissä vain matalan veden aikaan. Pikkuiselle luodolle pääsemiseksi tarvitset vain paljaat jalat ja kävelet läpi Suomenlahden. Pakkaa mukaan piknik-kori ja nauti merellisen Helsingin äänimaisemasta sekä tutkaile luodosta löytyviä vanhoja kaiverruksia ja merkkejä. Vesi saattaa nousta, joten varaudu kahlaamaan takaisin." Tämän luettuani oli pakko lähteä. Olin jo melkein matkalla kun viimeinen rivi oli vielä kesken. Tämä paikkahan on aivan kuin Muumipeikosta, jossa porukka etsi smaragdeja ulkosaaren sisältä. Lopputulemana en löytänyt jalokiviä, mutta parempaa paikkaa päiväretkelle en olisi osannut kuvitellakaan.
Kulinaristinen keskus
Tänä kesänä Helsinki on jälleen Suomen kulinaristinen keskus. Koronasulun jälkeen voi hyvillä mielin muistella mitä paikkoja on jäänyt kokematta. Pitikö käydä finedining -paikoissa kuten Grönissä, Finnjävelissä, Palacessa, Inarissa tai OLOssa? Rennon ruokailun paikkoja kuten Baskeria & Bassoa, Winoa, Penelopea ja Hello Strangeria on jo ikävä! Toisaalta burgerimaailma on lähempänä kuin koskaan, sillä Naughty Wagon on saapunut muun muassa Kauppatorille ja uusia ravintoloita on avautunut pitkin kaupunkia. Bites Burgersia on tituleerattu Suomen parhaimmat burgerit tarjoavaksi ravintolaksi. Tsek it out?
Iso osa Helsingin ravintolatarjonnasta löytyy Foodora ja Wolt -palveluista, joiden kautta voit tilata illallisen vaikka suoraan hotellille. Eläköön helppous ja vaivattomuus!
Pyöräillen läpi pääkaupungin
Helsingistä upean tekee se, että viime vuosina pyöräilyn suosio on kasvanut ja sitä varten myös puitteita pyöräilylle on rakennettu isosti! Suunnaksi voi ottaa esimerkiksi joko rantareitit aina Espooseen saakka tai keskuspuiston metsäiset pätkät. Pyöräillessä ei tarvitse istua joukkoliikenteen ihmismassoissa. Ja mikä tietty kesässä parasta, Helsingin suurimmat jäätelöt ovat jo käsite. Helsingin Jäätelötehtaan kiska Kaivopuistossa ja minttusuklaa - voi veljet!
Voit varata hotellista huoneen omalla terassilla
Wolt toimittaa ruokaa myös suoraan hotelliin
Varaa yö Helsingissä
kesä kerran savossa
Useana vuonna sitä on miettinyt, että Itä-Suomi ja kesä pitäisi kokea. Voisi olla hauska ottaa mukaan telttakin ja viipyä jossain matkan varrella hetki. Mutta Kuopiota on tullut ajateltua kaiken keskipisteenä. Lokaationa, josta voisi lähteä, mutta sinne olisi myös helppo palata ja siellä olisi hauska viipyä. Viime kesänä Kuopiossa oli pelkkää hellettä. Tai sellainen mielikuva siitä ainakin on. Järvellä tuli käytyä todella paljon, aamut tuli vietettyä torilla. Yhtä vilkasta, eläväistä ja aitoa toria ei muuten taida Suomessa toista olla.
Vesille ohoi!
Kuopiossa ei kesällä jotenkin osaa olla vain maalla. Järvielämä on kansallisromanttista ainakin mielikuvissa. Ihan aina Olavi Virtaa ei saa taustalle soimaan, mutta jotain klassista ja upean suomalaista järvimaisemissa on. Jos kaverilla ei ole venettä, pääsee Kallavedelle sisävesiristeilemään. Tuli sekin selvitettyä viime kesänä, että Kuopiossa on Suomen runsain sisävesiristeilytarjonta. Risteilykausi alkaa kesäkuussa ja jatkuu aina pimeneviin syysiltoihin asti.
Päivä Tahkolla
Tahko tunnetaan talviparatiisina, mutta kesä on siellä yhtä omanlaisensa. Tunnin matkan päässä Kuopiosta ja koko vaara on avoinna. Tahkon kesässä pari vuotta sitten tulleita portaita on tullut juostua treenimielessä useastikin. Siinänsä siistiä, että portaiden alapäässä voi pulahtaa järveen uimaan pois tiukimmat hiet. Samalla maisemahissi vie kesällä vieraita Tahkon huipulle katsomaan taivaanrantaan asti näkyviä järviä ja vaaroja. Toinen puoli porukkaa Tahkolla on ihastelijoita ja toinen tekijöitä. Tekijät heittävät joko MTB-varusteet päälle tai nappaavat kantoon joko frisbeekassin tai golfbägin. Päiväkäyntikohteena Kuopiosta aivan ykkönen!
Puijo pyörillä
Järvi-Suomen matkailun pääkaupunki Kuopio lähialueineen tarjoaa matkailijoille paljon aktiviteettejä luonnossa. Pakkaa retkieväät mukaan ja lähde nauttimaan vaikka Puijon maastopyöräilyreitin upeista maisemissa. Reitti kulkee koko Puijon selänteen halki ja on paikoitellen Puijon korkeusvaihteluista haastavat kokeneemmatkin maastopyöräilijät. Taukopaikaksi voi valita Puijon tornin tai Puijonnokan laavun. Fatbikeja ja kaikkea muutakin hauskaa voit vuokrata Seikkailukeskukselta!
Varaa yö Kuopiossa
Arktisen sinen ympärillä
OULUSSA HIUKSIA HULMUTTAA TUULI
Oulu on monella tavalla yllättävän rauhallinen kaupunki. Jopa niin rauhallinen, että itsekin aina sieltä lähtiessä pohtii mistä se kaikki rentous johtuukaan. Kivetettyjä katuja pitkin kävellessä kaikilla tuntuu olevan aikaa. Ainolan puisto on kuin ovi satumetsään tai Narniaan. Kaikkialla on kaunista ja uusia paikkoja löytyy mitä pidemmälle puiston uumeniin jaksaa suunnata. Olen aina hullaantunut tuosta paikasta ja siellä on kesällä pakko vierailla useampaan otteeseen. Jopa loppukesästä iltojen hämärtyessä puistosta löytää uusia puolia.
Olli Oilinki
Vettä naamalle
Tätä ovat mainostaneet kaikki oululaiset tuttavani! Suppailu! Helpointa on hypätä laudalle Oulun Torinrannasta. Samassa paikassa toimii Melontakeskus ja Lappiksen vuokraamo. Siisteintä Oulussa on se, että jokisuisto on täynnä saaria, salmia, kapeita väyliä, siltoja ja matalikkoja. Supermielenkiintoisia paikkoja, joista SUP -laudan kanssa löytää aitoa kesämeininkiä. Jokisuistossa ei myöskään ole oikeastaan koskaan säätä milloin suppailu ei olisi turvallista. Vaikka avomerellä myrskyää on suistossa tyyntä.
Ehdoton suositus on lähteä 1-2 tunnin retkelle, jolla pääsee opastetusti tutustumaan asuttamattomiin saariin! Samalla laji tulee paremmin tutuksi. Vaikka itsekin olin suppaillut aiemmin, pari kikkaa hommaan ja heti oli moninkertaisesti kevyempää menoa!
Ja kun veden fiilikseen pääsee, kiteily, wakeboarding, melonta ovat seuraavalla listalla odottamassa. Oulu on näiden kaikkien lajien ykköspaikkoja Suomessa!
Hailuodon päiväretki
Hailuoto on Suomen mittakaavassa aivan oma lukunsa. Jos siellä ei ole tullut käytyä, on iso kultakimpale jäänyt näkemättä. Jo lauttamatka Hailuodon saarelle vie ajatukset jonnekin Välimeren saarihyppelyihin. Itse saari on karun kaunis, tuulen piiskaama ja hiekan valtaama. Keskellä saarta on Hailuodon kylä, missä ei voi käydä ostamatta jätskiä. Toinen paikka mitä ei ole pystynyt ohittamaan vielä kertaakaan, on Hailuodon Panimon todella symppis panimorakennus ja kauppa. Kesäjuomilla voi istua terassilla ja vaipua loman syvimpään rauhaan. Hailuodon kärjessä on pieni kalastajasatama, jossa tuuli käy. Etenkin ilta-aurinko noilta rannoilta on huumaava!
Hailuodon matkailu Hailuodon Panimo Lautta-aikataulut
Thomas Kast / Visit Finland
Oulu on pyöräilijöiden oma maailma
Oulu tunnetaan Suomen pyöräkaupunkina. Talvisinkin kadut ovat täynnä fillareita - arvaapa miltä kesämeno näyttää! Kaupunki on rakennettu jotenkin tosi onnistuneesti päiväkruisailuja varten. Oulun seudulla pääsee nauttimaan myös luonnosta maastopyörän selästä niin tunturimaisemissa, kansallispuistoissa, kangasmetsissä kuin jääkauden muovaamassa harjumaastoissakin. Jälkimmäinen on mahdollista Rokua Geoparkissa ja ensimmäinen reilun puolentoista tunnin matkan päässä Syötteellä.
NALLIKARI POHJOLAN OMA RIVIERA
Helmenhohtoisten hiekkarantojen ja näyttävien auringonlaskujen Nallikaria ei turhaan kutsuta Pohjolan Rivieraksi, sillä vajaan neljän kilometrin päässä Oulun keskustasta löydät helmenhohtoiset hiekkarannan sekä näyttävät auringonlaskut. Nallikarin uimaranta houkuttelee niin auringonpalvojia kuin sporttisen rantapäivän viettäjiä.
Lasten kanssa yhtenä vinkkinä on rantapäivän yhdeksi aktiviteetiksi ehdotettava Vauhtipuistoa, joka ei ole kuin reilun kilometrin päässä Nallikari Beachiltä, Tuiran puoleisella rannalla.
Helposti saavutettava omalla autolla. Lapland Hotels Club -jäsenenä parkkeerauksesta -50 %
Varaa yö Oulussa
Blogi 10 kuva 1
Valitse kohde Oulu Tampere Helsinki Saariselkä Kuopio Rovaniemi Ylläs Kilpis Pallas Levi Helsinki Kuopio Oulu Tampere Luosto Saariselkä Saariselkä
AUTOLLA ENEMMÄN
alk. 229 € / vko
Autolla olet vapaa valitsemaan omat reittisi ja aikataulusi. Tutustu Tampereen ympäristöön, kierrä upea Saimaan saaristoa tai lähde Lapin kesäiseen luontoon aina Norjaan asti. Vaihtoehtoja riittää. Kesälomalla ehtii vaikka minne Europcarin huolettomalla vuokra-autolla.
korona-aikana
Kesän saavuttua olemme kohdanneet uudenlaisen tilanteen matkailualalla. Koronaepidemia on muokannut tapaamme kohdata ihmisiä ja kokea elämyksiä. Olemme ylpeitä, että kohteidemme ympärillä sijaitseva ainutlaatuinen pohjoisen luonto tarjoaa puhtaan, turvallisen ja ainutlaatuisen ympäristön nauttia kesästä. Näiden puhtaiden luontokokemusten lisäksi haluamme turvata sekä vieraidemme että työntekijöidemme turvallisuuden useilla erilaisilla toimilla.
Käsien desinfiointiaineet ovat asiakkaiden ja työntekijöiden helposti saatavilla, ja niitä on sijoitettu avainpaikkoihin hotellin julkisiin tiloihin mm. hotellin ja ravintolan sisäänkäynneille, hotellin aulaan vastaanotto- ja ravintolatiskeille, asiakaswc -tilojen ulkopuolelle, kokoustiloihin ja hotellikäytäville hissien läheisyyteen.
Pidämme turvavälin muihin asiakkaisiin ja työntekijöihin 1-2 metriä ja huolehdimme sen toteutumisesta. Tämä varmistetaan myös ohjeistamalla ja ohjaamalla asiakkaitamme palvelutilanteissa. Tuolit ja pöytäryhmät sijoitetaan väljemmin yleisissä tiloissa ja kokoustiloissa.
Suojapleksi
Hotellissa on käytössä suojapleksit vastaanottotiskillä sekä baareissa kassojen välittömässä läheisyydessä asiakaspalvelutilanteen turvaamiseksi.
Olemme panostaneet toiminnassamme entisestään henkilöstömme hyvään käsihygieniaan THL:n ohjeistusta noudattaen. Käsiä pestään entistä useammin ja käytetään säännöllisesti käsidesiä. Henkilöstömme käyttää kertakäyttöhansikkaita, työskennellessään pakkaamattomien elintarvikkeiden parissa.
HYGIENIATOIMET
Olemme lisänneet hotelleissamme siivous- ja hygieniatoimia. Yleiset tilat puhdistetaan huolellisesti. Kaikki usein kosketeltavat pinnat (esimerkiksi ovenkahvat hissinapit, vesihanat, pöytäpinnat) sekä saniteettitilat puhdistetaan useamman kerran päivässä desinfioivalla puhdistusaineella.
Hotellihuoneet siistitään ja kylpyhuoneet desinfioidaan
huolellisesti THL:n suosituksia noudattaen. Siivouksessa kiinnitetään erityistä huomiota tiheästi kosketeltaviin pintoihin ja kylpyhuoneeseen.
Hotelleissamme on tarjolla buffet-aamiainen.
Olemme kiinnittäneet erityistä huomiota aamiaistarjoiluun ja korkeaan hygieniatasoon palvelutilanteissa.
Aamiainen on mahdollista tilata myös take away -aamiaisena edellisenä päivänä hotellin vastaanotosta.
Lähes kaikkien avoinna olevien hotellien ravintolat ovat avoinna hotellin ollessa auki. Aukiolot voit tarkistaa
Olemme panostaneet entisestään korkeaan hygieniatasoon palvelutilanteissa. Myös ravintolatiloja on väljennetty turvavälien takaamiseksi.
TERVEENÄ VIERAAKSEMME
Haluamme turvata kaikkien vieraidemme sekä henkilöstömme terveyden, joten ethän saavu koronaoireisena hotelleihimme tai ravintoloihimme. Työntekijöidemmekään ei ole sallittua tulla oireisena töihin. Lisätietoa koronaoireista löydät täältä!
JOS SINULLE ILMAANTUU KORONAVIRUKSEEN VIITTAAVIA OIREITA KUN OLET VIERAANAMME
Pyydämme sinua kohteliaasti ilmoittamaan oireistasi välittömästi vastaanoton henkilökunnalle puhelimitse lisäohjeiden saamiseksi
Hotellien avautuminen
Hotellit Lapissa
Lapland Hotels Sirkantähti, Levi »Tutustu 26.6.
Lapland Hotels Pallas »Tutustu 26.6
Lapland Hotels Ounasvaara
Chalets, Rovaniemi »Tutustu 26.6.
Lapland Hotels Riekonlinna,
Saariselkä »Tutustu 26.6.
Lapland Hotels Äkäshotelli, Ylläs »Tutustu 26.6.
Lapland Hotels Kilpis, Kilpisjärvi »Tutustu 26.6.
Lapland Hotels Olos »Tutustu 1.9.
Lapland Hotels Luostotunturi »Tutustu 3.9.
Lapland Hotels Saaga, Ylläs »Tutustu 4.9.
Lapland Hotels Ylläskaltio »Tutustu 28.8.
Lapland Hotels Bulevardi,
Helsinki »Tutustu 26.6
Lapland Hotels Tampere »Tutustu 26.6.
Lapland Hotels Kuopio »Tutustu 26.6
Lapland Hotels Oulu »Tutustu 26.6.
Lapland Hotels Sky
Ounasvaara, Rovaniemi »Tutustu 1.9.
Toistaiseksi suljetut hotellit
Lapland Hotels Bear's Lodge (vain tilauksesta)
Avoimet ravintolat
Kaikki kaupunkihotellien yhteydessä toimivat ravintolat (Kultá, Dabbal, Gallá ja Oula) ovat avoinna päivittäin. Ravintoloissa tarjolla bistrolistan lisäksi neljän ruokalajin yllätysmenu. Aamiainen tarjoillaan pöytiin.
Lapin hotelleissa ravintolat palvelevat hotellin ollessa auki. Tarjolla paikkakohtainen kesälista. Kesällä suljettuina ovat Lapland Hotels Sirkantähden ja Ounasvaara Chaletien hotellien omat ravintolat. Tarjoiltu aamiainen tarjolla Pallaksen lisäksi Riekonlinnassa. Muissa kohteissa tarjotaan takeaway -tyylinen aamiainen.